પોલીસ પૂછપરછમાં રસ્તોગીએ જણાવ્યું કે, વર્ષ 2006માં ઉત્તરાખંડના રૂદ્રપુરના ખેતરમાં કામ કરતી એક છોકરીની છેડતી કરવા બદલ પોલીસે તેની ધરપકડ કરી હતી અને તેને 6 મહિના જેલમાં રહેવું પડ્યું હતું. તેના પરિવારને રૂદ્રપુરમાંથી કાઢી મુકવામાં આવ્યું હતું અને તેઓ બિલાસપુરમાં ભાડાના એક મકાનમાં રહેવા લાગ્યા હતા. તે ઘણીવાર વિકએન્ડમાં કામ શોધવા દિલ્હી આવતો હતો. તે પહેલા બાળકીઓને બરાબર ઓળખતો અને પછી તેમને કોઇ વસ્તુની લાલચ આપી સુમસામ જગ્યાએ લઇ જઇ તેમની છેડતી કરતો. જો છોકરીઓ બૂમો પાડે તો એ તેમને ત્યાં જ છોડીને ભાગી નીકળતો.